text: Frivillig hjertestarter redder liv i Årre
  05 december 2015 kl. 13.50
  Siden 2012 har Lars Molbek tilbudt sin hjælp, når der er brug for en hjertestarter i landsbyen.
  En ordning hvor alarmcentralen har mulighed for ringe til Lars Molbek, når nogen har brug for hurtig hjælp i Årre, har vist sig at være en stor succes.
  Lars Molbek er til daglig falckredder i Tarm, men tilbyder altså også sin hjælp i fritiden og det betyder, at der altid er mulighed for at få hurtig hjertestarterhjælp i Årre.
  Ordningen med frivillige, der ofte kan nå frem før en ambulance, sker i samarbejde med Trygfonden og her efterlyser man flere frivillige, der har lyst til at rykke ud og være frivillig hjertestarter.
  Lars Molbeks frivillige indsats og erfaring var senest med til at gøre en forskel den 5. november, hvor Marianne Buhl fik brug for hurtig hjælp efter et hjertestop.
  